Més de 2.000 persones participen en la Carpa de Nadal que s'ha celebrat a Paterna
02/01/2017

# Més de 2.000 persones participen en la Carpa de Nadal que s'ha celebrat a Paterna

[![Més de 2.000 persones participen en la Carpa de Nadal que s'ha celebrat a Paterna](/images/noticias/2017/01/imagen-carpa-1.jpg)](/images/noticias/2017/01/imagen-carpa-1.jpg)

02.01.2017

Més de 2.000 persones han participat de la Carpa de Nadal que s'ha celebrat aquest matí en l'Esplanada del Coetòdrom de Paterna. Policia Local, Policia Nacional, Exèrcit, Protecció Civil, Ambulàncies Aimos, Aigües de Paterna, Menuda Paterna, l'Associació de Castella-la Manxa, Junta Local Fallera, Intercomparses i moltes altres associacions i entitats han fet les delícies dels més xicotets de la casa.

Durant 3 hores la Carpa de Nadal s'ha omplit d'activitats, entre les quals ha destacat una classe de zumba per als més xicotets impartida per la concessionària municipal d'Esports, GSD, una demostració del gos policia Urko, i l'actuació de Nadals a Paterna, entre moltes altres activitats.

![Més de 2.000 persones participen en la Carpa de Nadal que s'ha celebrat a Paterna](/images/noticias/2017/01/imagen-carpa-2.jpg)

La Policia Nacional ha ensenyat als més xicotets com treballa la policia científica a l'hora de registrar i cercar empremtes dactilars, l'Exèrcit ha aportat dos vehicles militars del regiment de defensa NBQ València número 1 de l'aquarterament Daoiz i Velarde, i els més xicotets també han pogut pujar-se als vehicles de la policia local, i protecció civil de Paterna.